**Приложение № 4**

**Д О Г О В О Р**

№ ...............................……/2018 г.

 Днес, ............2018 г. в гр. София, между представители на страните:

"**БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС № BG 175403856, представлявано от инж. Любомир Симеонов Илиев - Управител, наричано по-долу за краткост “**ВЪЗЛОЖИТЕЛ”**

и

 “………………………………………”,със седалище и адрес на управление: гр. ……………., ул………………., вписано в Търговския регистър при Агенцията по вписванията с ЕИК № ............, ИН по ЗДДС № ……………….., представлявано от ……………………………………… , наричано по-нататък за краткост **“ИЗПЪЛНИТЕЛ”,**

**на основание чл.112 от Закона за обществените поръчки (ЗОП) и влезели в** **сила Решение № .........../.........................2018 г. на Управителя на ”БДЖ-Товарни** **превози” ЕООД за откриване на открита процедура по ЗОП за възлагане на обществена поръчка с предмет:** „Опазване на подвижен жп състав, превозвани товари и на имущество, собственост на „БДЖ-Товарни превози" ЕООД, чрез денонощна въоръжена физическа охрана, подпомагана с допълнителни технически системи за сигурност за период от пет години”, **с уникален номер на поръчката в Регистъра на обществените поръчки 01558-2018.........**.. **и Решение №..../...................2018 г. на Управителя на ”БДЖ-Товарни превози” ЕООД за класиране на участниците и определяне на изпълнител на обществената поръчка, се сключи настоящият договор за следното:**

**І. ПРЕДМЕТ НА ДОГОВОРА**

**Чл.1**.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този Договор охранителни услуги, включващи следните дейности: осъществяване на охрана на подвижния жп състав, превозваните товари и имуществото, собственост на ВЪЗЛОЖИТЕЛЯ, чрез осъществяване на денонощна въоръжена физическа охрана, подпомагана с допълнителни технически системи за сигурност в обектите, посочени в Приложение № 1 – Спецификация на обектите, наричани за краткост „Услугите”.

(2). Изпълнителят се задължава да предоставя Услугите в съответствие с Техническите изисквания за изпълнение на поръчката /Приложение №2/ и Предложението за изпълнение на поръчката на участника, определен за ИЗПЪЛНИТЕЛ /Приложение №3/ и Ценовото предложение /Приложение № 4/, като обектите се приемат за охрана с приемо-предавателен протокол, подписан по чл.7, ал.1, т.5 между оправомощени представители на страните, при съществуващите към момента условия и в състоянието, в което се намират.

 (3). В срок до петнадесет дни от датата на подписване договора, ИЗПЪЛНИТЕЛЯТ изготвя планове за охрана на всеки един обект, които се одобряват от ВЪЗЛОЖИТЕЛЯ и стават неразделна част от договора.

(4). Плановете за охрана по ал.3 трябва да отразяват спецификата на съответния обект и да включват следното:

1. особеностите на охранявания обект;

2. организация на охраната (постове, маршрути, смени, въоръжение, комуникации и указания за тактиката на действие при различни случаи на посегателство над охраняваното имущество);

3. данни за оръжието, ако такова се използва за охрана на обекта;

4. данни за моторните превозни средства, ако такива се използват при осъществяване на охраната;

5. данни за СОТ, видеокамери и аналогични технически средства или системи;

6. правилник за пропускателния режим, утвърден от възложителя по договора за охрана или от оправомощено от него лице;

7. списък и график за работа на охранителите;

8. дневник за приемане и предаване смяната на екипите в обекта.

(5). За срока на действие на договора ВЪЗЛОЖИТЕЛЯТ има право да изиска от ИЗПЪЛНИТЕЛЯ изменение на плана за охрана на всеки един от обектите, когато тези промени се налагат поради спецификата на охранявания обект и са необходими с цел гарантиране надежността на охраната.

 (6). При възникване на необходимост от охрана на конкретни влакове, единични вагони или превозвани товари, вкл. при престой на подвижен състав, ВЪЗЛОЖИТЕЛЯТ има право да възлага на ИЗПЪЛНИТЕЛЯ извършването на допълнителни услуги по охрана, както в неохраняеми места, така и в охраняеми обекти по договора, в т.ч. да увеличава броя на охранителите за определен период от време.

(7). Възложителят разполага с правото да увеличава броя на обектите за охрана, да заменя определен обект с нов или да намалява броя им, както и да променя границите и/или броя на охранителите в конкретни обекти.

(8). За срока на действие на договора максималната стойност на възложените допълнителни охранителни услуги по чл.1, ал.6 и услугите по охрана на нови обекти по чл.1, ал.7, които не фигурират в Приложение №1, не може да надвишава сумата в общ размер на …………….. лева без ДДС, представляваща 3% от общата стойност на договора по чл.4, ал.1, т.2, пот.2.3 от договора.

(9). Изпълнителят се задължава за срока на действие на договора да осигури, монтира и въведе в експлоатация необходимите технически средства (СОТ системи и други) за охрана на обектите, посочени в Приложение № 1 от договора.

(10) При осъществяване на охраната Изпълнителят има право по своя преценка и за своя сметка да монтира и използва СОТ системи и/или други технически средства, извън тези по Приложение № 1.

(11) Възложителят не дължи заплащане на стойността на техническите средства по чл.9 и чл.10. Осигурените от Изпълнителя технически средства, чрез които той ще изпълнява Услугите по настоящия договор, остават негова собственост.

(12) За срока на изпълнение на договора, Изпълнителят за своя сметка извършва монтирането, поддръжката, профилактиката, ремонта на техническите средства по ал.9 и ал.10 на чл.1, както и демонтирането им след приключване на действието на договора.

 (13). Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя /*в случаи, че има подизпълнители/.*

 **ІI. ПРЕДАВАНЕ НА ОБЕКТИТЕ**

**Чл.2.** (1) Изпълнителят предоставя на Възложителя списък с три имена, телефони и адреси за кореспонденция на ръководните служители, които ще отговарят за отделните обекти и са оправомощени да подписват протоколи за приемането на тези обекти за охрана.

(2) Предаването на обектите за охрана от Възложителят на Изпълнителя се извършва в срок до 7 работни дни след сключване на договора, като ВЪЗЛОЖИТЕЛЯТ изготвя протокол за приемане и предаване под охрана (приемо-предавателен протокол) за всеки охраняван обект. Към протоколите се прилага опис на движимо и недвижимо имущество, което се намира на територията на охранявания обект. Протоколът се подписва от оправомощени представители на ИЗПЪЛНИТЕЛЯ и ВЪЗЛОЖИТЕЛЯ за всеки конкретен обект. По преценка на ВЪЗЛОЖИТЕЛЯ, протоколите за приемане и предаване под охрана подлежат на актуализация и ИЗПЪЛНИТЕЛЯТ се задължава да подпише съответния протокол в деня на изготвянето, съгласно настъпилите промени.

 (3) Фактическото предаване на обектите за охрана по предходната алинея се извършва с подписването на приемно-предавателен протокол за всеки конкретен обект.

(4) При приемането на всеки от обектите за охрана, Изпълнителят предоставя на Възложителя списък на охранителите с трите имена и телефони за връзка. Списъкът, както и промените в него, се съхранява в обекта до изтичане срока на договора.

 (5) При промяна в състава на отговорните лица и охранителите на обекта, Изпълнителят е длъжен предварително писмено да уведоми Възложителя, което се отбелязва в документите на обекта.

(6) При прекратяване действието на договора предаването на охраняваните обекти от Изпълнителя на Възложителя се извършва в срок до 7 работни дни, считано от датата на прекратяването, с подписване на приемно-предавателни протоколи от оправомощени представители на страните. Към протоколите се прилага опис на движимо и недвижимо имущество, което се намира на територията на охранявания обект.

**ІІІ. СРОК НА ДОГОВОРА**

 **Чл. 3.(1)** Настоящият договор се сключва за срок от 5 /пет/ години или до изчерпване на стойността по чл.4, ал.1, т.4 от договора, в зависимост това кое от двете обстоятелства настъпи първо.

 **(2).** Договорът влиза в сила от датата на подписването му от страните, като заплащането на възнаграждение за изпълнение на Услугите във всеки от обектите по Приложение № 1 започва от датата на протокола за приемане и предаване под охрана на съответния обект, подписан от оправомощени представители на ВЪЗЛОЖИТЕЛЯ и ИЗПЪЛНИТЕЛЯ, съгласно чл.2, ал.2, раздел II от настоящия договор.

**ІV. ЦЕНИ И НАЧИН НА ПЛАЩАНЕ**

 **Чл.4.(1)** Цените са посочени в Ценовото предложение на участника, определен за ИЗПЪЛНИТЕЛ – Приложение № 4 и са както следва:

1. Цена за един въоръжен охранител за един месец – .............. лв. без ДДС;
2. Общи стойности за денонощна въоръжена охрана на 42 обекта с 288 охранители, както следва:
	1. за един месец - …………………........лв. без ДДС;
	2. за 1 /една/ година - ………………….лв. без ДДС;
	3. за 5 /пет/ години - ……………. ..........лв. без ДДС;

 2.4. Цената за един въоръжен охранител за един месец е образувана при часова ставка ........... лв на час без ДДС

 3. Цена за охрана при необходимост, възложена на основание чл.1, ал.6 и 7, е в размер на ....................................лв. без ДДС и представлява 3% от общата стойност на договора за 5 /пет/ години без ДДС;

 3.1. Цената за охрана при необходимост е образувана при часова ставка, съгласно т.2.4.

 4. Обща стойност за изпълнение на договора е…………………… лв. без ДДС и представлява сбор от стойността по т.2.3 и т.3 от ал.1 на чл.4.

(2) ВЪЗЛОЖИТЕЛЯТ не дължи на ИЗПЪЛНИТЕЛЯ плащане за случаите, когато са установени следните нарушения:

- констатиран е различен брой охранители от договорения в конкретен обект или е извършена от ИЗПЪЛНИТЕЛЯ промяна на броя на охранителите, за която ВЪЗЛОЖИТЕЛЯТ не е уведомен писмено с месечния график;

- охранител се е явил на дежурство след употреба на алкохол и/или упойващи вещества и/или е употребил такива по време на дежурство.

(3) В цената, посочена в ал.1 на чл.4 са включени всички разходи по изпълнение на предмета на договора, в т.ч. всички дължими данъци, такси и други плащания, съгласно данъчното, трудовото и социално-осигурителното законодателство, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(4) Цената, посочена в ал.1 на чл.4 е фиксирана за времето на изпълнение на договора и не подлежи на промяна освен в случаите, изрично уговорени в този договор и в съответствие с разпоредбите на ЗОП.

(5) Цената по ал.1 на чл.4 подлежи на промяна, въз основа на допълнително писмено споразумение между страните по договора, на основание чл.116, ал.1, т.1 от ЗОП, до размерите, определени в ал. 6 на чл.4, и при кумулативно изпълнение на следните условия:

а/ Минималната работна заплата (МРЗ) за страната бъде увеличена с Постановление на Министерския съвет (ПМС) или друг акт, в размер, който надвишава размера на основното трудово възнаграждение на охранител, посочено в Приложение към ценовото предложение на изпълнителя (Приложение 3 към договора).

б/ Изпълнителят удостовери пред възложителя /с представяне на копия от трудови договори и/или допълнителни споразумения/, че на охранителите, пряко ангажирани с изпълнението на договора за обществена поръчка, е определено ново индивидуално трудово възнаграждение в размер, равен или по-висок на новия по-висок размер на МРЗ.

в/ Изпълнителят удостовери пред възложителя / с представяне на копие от ведомост за заплати/, че реално изплаща на охранителите, пряко ангажирани с изпълнението на договора за обществена поръчка, трудови възнаграждения в размер, равен или по-висок на новия по-висок размер на МРЗ, определена с ПМС;

г/ изпълнителят представи на възложителя доказателства, че осигурява охранителите, пряко ангажирани с изпълнението на договора за обществена поръчка върху трудово възнаграждение, равно или по-високо на новия размер на МРЗ.

(6) При изпълнение на условията по чл.4, ал.5, цената по чл.4, ал.1 се увеличава в размера на следните разлики в стойностите, дължащи се от ИЗПЪЛНИТЕЛЯ за заплащане на основно трудово възнаграждение и осигурителни вноски (посочени във Финансовия разчет на месечните разходи по издръжка на 1 (един) въоръжен охранител, който е неразделна част от ценовото предложение) и стойностите им, изчислени върху новия размер на МРЗ:

а/ Разликата между стария размер на основното трудово възнаграждение на охранителите, пряко ангажирани с изпълнението на договора за обществена поръчка и размер на същото, равен на новия размер на МРЗ.

б/ Разликата между стария размер на осигурителните плащания за сметка на работодателя и осигурителните плащания за негова сметка, изчислени върху основно трудово възнаграждение, равно на новия размер на МРЗ.

(7) При последващи увеличения на МРЗ, за нови промени на цената по договора се спазват принципите и условията по ал.5 и ал.6 от чл.4 като разликите между размерите на стойностите, дължащи се от ИЗПЪЛНИТЕЛЯ за заплащане на основно трудово възнаграждение и осигурителни вноски се изчисляват на база на стойностите по съответното предходно допълнително споразумение, сключено на основание ал.5 на чл.4, спрямо съответния нов размер на МРЗ.

 **Чл.5**.**(1)** Плащането на дължимата месечна сума се извършва в срок до 30 дни след представяне на следните документи:

 1. оригинална месечна фактура за охрана на обектите, посочени в Приложение № 1 към настоящия договор;

 2. копия на обобщени месечни протоколи по чл.9, ал.6 за всички обекти на ВЪЗЛОЖИТЕЛЯ за извършената услуга, подписани от ВЪЗЛОЖИТЕЛЯ и ИЗПЪЛНИТЕЛЯ или оправомощени от тях лица;

 3. оригинална фактура за допълнителна въоръжена охрана, съдържаща всички случаи на допълнителна охрана за съответния месец;

 4. заявки за всеки конкретен ангажимент за допълнителна въоръжена охрана;

 5. протокол за допълнителна въоръжена охрана, съдържащ описание на охранявания обект, брой охранители, брой часове и часова ставка за един брой охранител, съгласно ценовото предложение на Изпълнителя – Приложение № 4.

 Фактурите следва да са издадени на “БДЖ-Товарни превози” ЕООД, с адрес -1080 София, ул.”Иван Вазов” N 3 и с МОЛ: инж. Любомир Илиев, която освен задължителните реквизити да съдържа: № и предмет на договора;

**(2).** Срокът за плащане по ал.1 започва да тече след представяне на всички документи, посочени в същата алинея.

**(3).** Всяко плащане се извършва по банковата сметка на ИЗПЪЛНИТЕЛЯ в банка…………………, банков код BIC …………., IBAN……………….

**(4).** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл.1, ал.13 от договора /в случай, че има декларирани подизпълнители/.

**V. НАЧИН НА ИЗПЪЛНЕНИЕ НА ДОПЪЛНИТЕЛНАТА ОХРАНА**

 **Чл. 6.(1).** При необходимост от допълнителна охрана по чл.1, ал.6, оправомощено от ВЪЗЛОЖИТЕЛЯ лице уведомява ИЗПЪЛНИТЕЛЯ чрез писмена заявка, изпратена на предварително посочени факс или електронна поща, не по-късно от 6 /шест/ часа преди началото на охраната. Заявката следва да съдържа място, време, влак/обект за охрана, необходим брой охранители и срок за изпълнение на услугите, ако същият е предварително известен. За по-добра оперативност, уведомяването може да бъде извършено и по телефон, посочен от ИЗПЪЛНИТЕЛЯ, но задължително следва да се потвърди с последващ факс или e-mail, до 24 (двадесет и четири) часа.

 **(2)**. След получаване на заявката за допълнителна охрана, ИЗПЪЛНИТЕЛЯТ следва да потвърди получаването й чрез e-mail адрес или факс, предварително посочени от ВЪЗЛОЖИТЕЛЯТ.

 **(3)**. За всеки конкретен случай за извършване на допълнителна охрана на обект за съответния месец се съставя приемо–предавателния протокол за предаване на конкретния ангажимент на допълнителна охрана, брой охранители и срока за изпълнение, ако същият може да бъде предварително определен. Протоколът се подписва от оправомощени от ВЪЗЛОЖИТЕЛЯ и ИЗПЪЛНИТЕЛЯ лица.

**VI. ПРАВА И ЗАДЪЛЖЕНИЯ НА СТРАНИТЕ**

**Чл. 7.(1) ВЪЗЛОЖИТЕЛЯТ е длъжен** да оказва съдействие на ИЗПЪЛНИТЕЛЯ, свързано с организацията за изпълнение предмета на Договора, включително:

1. да осигури достъп до обектите, предмет на охрана по Договора;

2. да предостави информация за лицата имащи достъп до обектите, правото на достъп за външни лица, задълженията на работещите в обектите, както и друга необходима информация свързана с техническите характеристики на обектите, работно време, пропускателен режим и др.;

3. да запази в тайна на условията и начина на охрана на обектите;

 4. да предостави за ползване на ИЗПЪЛНИТЕЛЯ необходимите му за изпълнение на възложеното, работни места, както и да осигури нормални за дейността условия на работа, в т.ч. електричество, вода, телефон и отопление в съответствие с действащите нормативи, и да определи лимити за ползване;

 5. в срок до 7 работни дни след сключване на договора, да изготви протокол за приемане и предаване под охрана (приемо-предавателен протокол) за всеки охраняван обект и имущество на ВЪЗЛОЖИТЕЛЯ. Протоколът се подписва от оправомощени представители на ИЗПЪЛНИТЕЛЯ) и ВЪЗЛОЖИТЕЛЯ за всеки конкретен регион. По преценка на ВЪЗЛОЖИТЕЛЯ, протоколите за приемане и предаване под охрана подлежат на актуализация и ИЗПЪЛНИТЕЛЯТ се задължава да подпише съответния протокол в деня на изготвянето, съгласно настъпилите промени.

 6. с грижата на добър стопанин да се грижи за състоянието на обектите като се стреми да полага постоянни усилия за тяхното подобряване;

 7. да уведомява своевременно ИЗПЪЛНИТЕЛЯ за установени нарушения от охранителните работници, констатирани по надлежния ред;

 8. чрез свои оправомощени представители да информира ИЗПЪЛНИТЕЛЯ за обстановката в охранявания обект и да го уведомява своевременно за установени от него настъпили изменения, имащи пряко отношение към изпълнение на договора;

 9. да информира незабавно ИЗПЪЛНИТЕЛЯ при констатиране на извършени неправомерни действия /кражби, грабежи, посегателства и др./ на територията на охраняваните обекти и да покани негов оправомощен представител да участва при констатирането на причинените вреди и съставянето на констативен протокол;

 10. при констатиране на данни за престъпни посегателства да подаде заявителски материал до компетентните органи на МВР;

 11. да предостави на ИЗПЪЛНИТЕЛЯ списък на оправомощените лица, имащи право да упражняват контрол по изпълнението на охранителната дейност, определена с договора, и на длъжностните лица, оправомощени да подписват констативни и допълнителни протоколи;

 12. да предостави на ИЗПЪЛНИТЕЛЯ списък с необходимите специфични документи за всеки обект, имащи отношение към охраната на обекта;

 13. да заплаща в срок дължимото възнаграждение, съгласно условията и реда на Договора.

**(2). ВЪЗЛОЖИТЕЛЯТ има право:**

1. по всяко време на денонощието да проверява изпълнението на Договора и състоянието на охраняваните обекти;

 2. да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Технически изисквания за изпълнение на поръчката – Приложение № 2, Предложение за изпълнение на поръчката – Приложение № 3 и клаузите на договора, включително да проверява изпълнението на договора по всяко време, без да пречи на оперативната самостоятелност на ИЗПЪЛНИТЕЛЯ;

 3. да дава препоръки относно начина на изпълнение на охранителната дейност, определена с договора;

 4. при констатиране на несъответствие между броя на охранителите за съответен обект, посочен в Техническо предложение за изпълнение на поръчката – Приложение № 3 и броя на действително изпълняващите охрана лица, да изисква незабавно допълване на броя им до договорения, както и да заплати на ИЗПЪЛНИТЕЛЯ за съответното дежурство само сумата за реално установения брой охранители.

 5. да изисква недопускане или отстраняване от работа на охранители, неотговарящи на изискванията на ЗЧОД или които са физически непригодни да извършват охранителна дейност;

 6. да задържи и усвои гаранцията за изпълнение, ако обезщетението за причинени вреди не е заплатено по реда на договора или не е извършено прихващане или заплатените и/или прихванати суми са в по-малък размер от дължимото обезщетение за причинени вреди. Това не освобождава ИЗПЪЛНИТЕЛЯ от отговорност, ако нанесените вреди са в размер, по-голям от стойността на гаранцията;

 7. в зависимост от експоатационните си нужди да извършва промени в броя и/или границите на обектите, респективно в броя на охранителите, като и да увеличава броя на обектите за охрана, заменя определен обект с нов или да намалява техния брой, за което писмено уведомява ИЗПЪЛНИТЕЛЯ с предизвестие от 15 дни;

 8. да прави предложения, относно местонахождението и обхвата на монтираните технически средства за охрана;

 9. при необходимост, да получава безплатно записи от камерите за видео наблюдение, монтирани в охраняваните обекти.

 10. да изиска при необходимост допълнителна охрана с цел опазване на влакове и товари, както в неохраняеми обекти, така и по време на движението им.

11. в зависимост от потребностите си, да не възлага услугите в пълния им обем, без от това да произтичат каквито и да било санкции.

12. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл.8.(1) ИЗПЪЛНИТЕЛЯТ е длъжен:**

 1. да извършва охрана с бойно оръжие за всеки охраняван обект и имущество на ВЪЗЛОЖИТЕЛЯ, съгласно протоколите за приемане и предаване под охрана, изготвени на основание чл.2, ал.2 от договора, и да спазва изискванията на настоящия договор, да предприема мерки за предотвратяването на действия, водещи до нанасянето на имуществени вреди на ВЪЗЛОЖИТЕЛЯ, както и да не допуска престъпни посегателства, липси и вреди върху охраняваните обекти и находящото се в същите движимо и недвижимо имущество, и присъствието на външни лица и моторни превозни средства в охраняемия обект, без разрешение на ръководителя на охраняемия обект;

 2. да охранява подвижния железопътен състав и цялостта на товарите превозвани от ВЪЗЛОЖИТЕЛЯ на територията на охраняемия обект, след като същия е предаден от представител на ВЪЗЛОЖИТЕЛЯ в охраняемия обект в опис-документ, в който се описва подробно състоянието на подвижния железопътен състав и състоянието на превозвания товар;

 3. да уведомява незабавно ВЪЗЛОЖИТЕЛЯ за констатираните нарушения и установените причини за тях, както и за предприетите действия за отстраняването им. При получен сигнал от изградените локални СОТ системи и видеонаблюдението в охраняемите обекти, ИЗПЪЛНИТЕЛЯТ извършва незабавна проверка на сигнализирания обект и при данни за извършено нарушение уведомява по определения в този договор ред;

 4. в срок до 20 календарни дни след подписването на приемо-предавателния протокол по чл.7, ал.1, т.5 от договора, да разработи за всеки отделен обект и предостави за съгласуване с ВЪЗЛОЖИТЕЛЯ „Инструкция за взаимоотношенията между охраната и звената на ВЪЗЛОЖИТЕЛЯ“, утвърждаваща действията по периметъра на охрана и задълженията на охранителите. извършващи дейността по опазването на имуществото, превозваните товари и подвижния железопътен състав, за който ВЪЗЛОЖИТЕЛЯТ носи имуществена отговорност. Инструкцията следва да бъде съобразена със задължителните изисквания на ВЪЗЛОЖИТЕЛЯ за охраната на обекта. В случай, че в горепосочения срок няма изготвена „Инструкция за взаимоотношенията между охраната и звената на ВЪЗЛОЖИТЕЛЯ“, обекта следва да се счита, че не е приет за охрана и ВЪЗЛОЖИТЕЛЯТ не заплаща сумата за охрана на обекта до изготвянето на Инструкцията;

5. да проучи на място състоянието на обектите и съгласувано с ВЪЗЛОЖИТЕЛЯ да осигури надеждна охрана и пропускателен режим съобразно спецификата на обектите;

6. да оценява състоянието и степента на сигурност на охраняваните обекти при необходимост, но не по-малко веднъж годишно;

7. да създава съответната организация за охрана и безопасност, както и да провежда задължителен периодичен инструктаж на охранителите;

8. да изготвя и съхранява правила и указания за спецификата на извършваните видове охранителна дейност, утвърдени от ВЪЗЛОЖИТЕЛЯ или от упълномощен от него представител;

9. в срок до 15 календарни дни след подписването на приемо-предавателния протокол по чл.2, ал.2 от договора за всеки обект, поет за охрана – да изготви и съхранява план за неговата охрана, който включва:

1. особеностите на охранявания обект;
2. организация на охраната (постове, маршрути, смени, въоръжение, комуникации и указания за тактиката на действие при различни ситуации);
3. данни за оръжието, ако такова се използва за охрана на обекта;
4. данни за моторните превозни средства, ако такива се използват при осъществяване на охраната;
5. данни за СОТ, видеокамери и на аналогични технически средства или системи;
6. правилник за пропускателния режим, утвърден от ВЪЗЛОЖИТЕЛЯ по договора за охрана или от упълномощено от него лице;
7. списък и график за работа на охранителите;
8. дневник за приемане и предаване смяната на екипите в обекта

10. да осигури на служителите си лична идентификационна карта със снимка, отличителен знак, униформено облекло и помощни средства, съгласно Закона за частната охранителна дейност;

11. да уведомява незабавно ВЪЗЛОЖИТЕЛЯ или посоченото от него отговорно лице / лице за контакт и съответните компетентни органи за всяка възникнала аварийна или екстремна ситуация по време на дежурството и предприема незабавни действия за отстраняване на възникналата ситуация /*в това число пожари, природни бедствия и пр.*/; При получен сигнал от изградените локални СОТ системи и видеонаблюдението в охраняемите обекти, ИЗПЪЛНИТЕЛЯТ извършва незабавна проверка на сигнализирания обект и при данни за извършено нарушение уведомява по определения в този договор ред;

 12. да изготви правилник за пропускателния режим за всеки обект и да го представи на ВЪЗЛОЖИТЕЛЯ за утвърждаване;

 13. да осигури присъствието на всички служители, извършващи физическа охрана на обектите, за провеждане на първоначален инструктаж по безопасност на труда и противопожарната охрана от длъжностни лица на ВЪЗЛОЖИТЕЛЯ, като останалите форми на инструктажа и обучението се извършват от ИЗПЪЛНИТЕЛЯ. За проведения инструктаж служителите се подписват в нарочна книга на ВЪЗЛОЖИТЕЛЯ;

 14. да не допуска на работа охранители, които са физически непригодни да изпълняват охранителна дейност, криминално проявени лица или неотговарящи на изискванията на ЗЧОД;

 15. да не допуска явяване на дежурство на охранители, употребили алкохол или други упойващи вещества и да забрани тяхната употреба по време на дежурство;

 16. да осигури необходимия личен състав за охраната на обектите, необходимото въоръжение, помощни средства, униформено облекло и комуникации, съгласувани с МВР, отличителни знаци и баджове с име и снимки на служителите;

 17. да осигури предотвратяването и пресичането на неправомерни действия, предприети по отношение на охраняваните обекти, и да осигури надеждно взаимодействие с органите на МВР;

 18. да осигурява по всяко време определения брой охранители на всеки обект, включително при болест и отпуск;

 19. да увеличава охраната на обекта с допълнителен брой охранители по охрана, при направено от **ВЪЗЛОЖИТЕЛЯ** искане за това;

 20. да приеме охранявания обект при условията на чл.1, ал.2 от раздел І от настоящия договор. Да приеме с приемо-предавателен протокол наличната /ако има такава/ техника за видеонаблюдение, СОТ системи, контрол на достъпа, пожароизвестителната и пожарогасителната техника, собственост на ВЪЗЛОЖИТЕЛЯ. В случай, че Изпълнителят ще използва техническите средства, собственост на Възложителя, за изпълнение на услугите по настоящия договор, ремонтът и техническата поддръжка на тези средства са за сметка на Изпълнителя.

 21. за срока на действие на договора да осигури за своя сметка техническите средства за сигурност, посочени в Техническо предложение за изпълнение на поръчката - Приложение № 3 към настоящия договор, като в срок до …………/не по-дълъг от 60/ календарни дни след подписване на договора Изпълнителят се задължава да изгради същите технически средства за сигурност, в съответствие с техническите параметри по Приложение № 3, в т.ч. да инсталира системата за контрол на обхода на охранителите, която да контролира реално извършването на обходите в обектите, паник-бутони и системи „Бодрост”. Изграждането на техническите средства за сигурност и инсталирането на системата за всеки един обект се удостоверява с протокол, подписан от оправомощени от двете страни лица;

 22. за срока на действие на договора да осигури поддръжката, профилактиката и ремонтът на техническите средства за сигурност за своя сметка. При неизправност на техническите средства за охрана, ИЗПЪЛНИТЕЛЯ е длъжен да я отстрани в срок не по-дълъг от 5 работни дни;

23. при прекратяване на действието на договора да демонтира за своя сметка осигурените от него техническите средства, посочени в Техническо предложение за изпълнение на поръчката - Приложение № 3 към настоящия договор, които остават негова собственост. Демонтажът се извършва, като се подписва приемо-предавателен протокол от оправомощени лица на ВЪЗЛОЖИТЕЛЯ и ИЗПЪЛНИТЕЛЯ.

 24. чрез денонощния мониторинг център, да наблюдава и регистрира всички нерегламенрирани действия по периметъра на охраняваните обекти, заснети от камерите за видеонаблюдение и сигнали от СОТ системи, като записите от видеокамерите да се съхраняват за период от 30 дни;

 25. при констатиране на нерегламентирани действия и сигнали, веднага да уведомява оправомощените служители на ВЪЗЛОЖИТЕЛЯ и органите на МВР;

 26. да осигури на ВЪЗЛОЖИТЕЛЯ техническа възможност за наблюдение в реално време на сигналите от охранителните камери в охраняваните обекти. /*където има монтирани такива/*

27. да участва със свой оправомощен представител в комисия за извършване на инвентаризация в охраняваните обекти с цел констатиране на липси и повреди на охраняваното имущество, след установяване на извършени посегателства. ИЗПЪЛНИТЕЛЯТ е длъжен, чрез свои оправомощени представители да участва при съставянето и подписване на протокола за нанесени вреди при/след установяване на извършени посегателства.

 28. да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

 29. да потвърди получаването на заявка за допълнителна охрана чрез e-mail адрес или факс, предварително посочени от ВЪЗЛОЖИТЕЛЯТ.

 30. да осигури срещу заплащане допълнителна охрана след заявяване от ВЪЗЛОЖИТЕЛЯ при необходимост с цел опазване на влакове и товари, както в неохраняеми обекти, така и по време на движението им.

31. своевременно да заменя отсъстващите охранители или охранителите, които са физически непригодни да изпълняват охранителна дейност, като осигури своевременно подходящ заместващ персонал, без това да нарушава изпълнението на задълженията по настоящия договор и без ВЪЗЛОЖИТЕЛЯда дължи допълнително възнаграждение за това;

32. да заменя един или повече служители, пряко извършващи охраната, като осигури своевременно или след съгласуване с ВЪЗЛОЖИТЕЛЯ подходящ заместващ персонал, отговарящ на ЗЧОД – при мотивирано искане, направено от страна на ВЪЗЛОЖИТЕЛЯ.

33**.** да информира текущоВЪЗЛОЖИТЕЛЯ за хода на изпълнението на дейностите и услугите, предмет на възлагане с настоящия договор, за всяко възникнало събитие или проблеми при изпълнението на договора, които биха довели до забава и/или неизпълнение на задължение по договора, за предприетите от него мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

34. да сключи договор/договори за подизпълнение с посочените в офертата му подизпълнители в срок от 7 дни от сключване на този договор и да предостави оригинален екземпляр на ВЪЗЛОЖИТЕЛЯ в 3-дневен срок, заедно с доказателства, че не е нарушена забраната по чл.45а, ал.2 от ЗОП /в случай, че има декларирани подизпълнители/.

 35. при предприемане на действия за сключване на договор за подизпълнение да уведоми незабавно ВЪЗЛОЖИТЕЛЯ и да му предостави всички документи, доказващи изпълнението на условията на чл.66, ал.11 от ЗОП;

 36. за срока на действие на договора да поддържа валидността на застраховка „Гражданска отговорност” по чл.94, ал.2 от ЗОБВВПИ за осъществяване на охранителна дейност с ползване на огнестрелно оръжие за нанесени имуществени и неимуществени вреди, заедно с приложен списък на ангажираните с изпълнението на обществената поръчка застраховани охранители;

 (2) **ИЗПЪЛНИТЕЛЯТ предоставя на ВЪЗЛОЖИТЕЛЯ:**

1. при подписване на договора - списък на ръководните си служители и на лицата, оправомощени да подписват констативните и допълнителните протоколи за всеки регион. Списъкът включва: трите имена, телефони, адреси за контакти и факс / E-mail за уведомление от страна на ВЪЗЛОЖИТЕЛЯ;
2. при подписване на договора - списъци на охранителите за всеки обект с трите имена;

 3. Списъците по т. 1 и т. 2 са неразделна част от договора;

 4. До 30-то число на предходния месец - график на охранителите за следващия месец за всеки обект. Графиците се предоставят на оправомощените представители на ВЪЗЛОЖИТЕЛЯ по региони.

 (3) След прекратяване действието на договора Изпълнителят се задължава за своя сметка да:

1. демонтира осигурените от него техническите средства, посочени в Техническо предложение за изпълнение на поръчката - Приложение № 3 към настоящия договор, които остават негова собственост. Демонтажът се извършва, като се подписва приемо-предавателен протокол от оправомощени лица на ВЪЗЛОЖИТЕЛЯ и ИЗПЪЛНИТЕЛЯ;

2. отстрани всички щети, възникнали вследствие демонтирането на техническите средства за охрана.

(4) След приключване действието на договора ИЗПЪЛНИТЕЛЯТ се задължава да предаде на ВЪЗЛОЖИТЕЛЯ обектите в състоянието, в което са му предадени, като се отчита обичайното им изхабяване.

 (5). ИЗПЪЛНИТЕЛЯТ и неговите служители са длъжни да не разпространяват факти, данни и сведения за ВЪЗЛОЖИТЕЛЯ, станали им известни във връзка с изпълнението на договора.

(6). ИЗПЪЛНИТЕЛЯТ няма право да преотстъпва изпълнението на настоящия договор на други търговци или лица.

 (7). ИЗПЪЛНИТЕЛЯТ няма право да пренасочва и назначава за допълнителната охрана, охранители изпълняващи служебните си задължения по график към момента на събитието.

 **(8). ИЗПЪЛНИТЕЛЯТ има право:**

 1. да иска и получава информация от ВЪЗЛОЖИТЕЛЯ, отнасяща се до промяна на обстановката в охраняваните обекти и изпълнението на предмета на договора;

 2. да иска представителите на ВЪЗЛОЖИТЕЛЯ да спазват „Инструкция за взаимоотношенията между охраната и звената на ВЪЗЛОЖИТЕЛЯ“ и „Правилник за пропускателния режим“ за всеки обект;

 3. да изисква от ВЪЗЛОЖИТЕЛЯ сведения и документи относно функцията, предназначението и разпределението на помещенията в сградите на територията на обекта, както и други сведения относно работния процес, когато това е необходимо за изпълнение предмета на настоящия договор;

 4. да получава възнаграждение при условията и реда на договора.

**VІІ. НЕУСТОЙКИ, САНКЦИИ И ОТГОВОРНОСТИ**

 **Чл.9.(1)** При кражби, грабеж, повреждане, унищожаване или друга форма на посегателство срещу охраняваните обекти ИЗПЪЛНИТЕЛЯТ носи имуществена отговорност за причинените на ВЪЗЛОЖИТЕЛЯ вреди, като Изпълнителят се задължава да възстановява на ВЪЗЛОЖИТЕЛЯ пълния размер на причинените вреди.

 **(2)**. Служители на ВЪЗЛОЖИТЕЛЯ и ИЗПЪЛНИТЕЛЯ, констатирали наличие на кражби, липси, повреди и данни за престъпни посегателства в охраняваните обекти и находящото се в тях имущество, незабавно уведомяват своите преки ръководители и компетентните органи на МВР. Обстановката на местопроизшествието се запазва непроменена до извършване на огледа от компетентните органи.

 **(3)**. При констатирани вреди причинени на ВЪЗЛОЖИТЕЛЯ, се съставя двустранен констативен протокол до 24 часа от откриването им, в който се посочват вредите. За определяне на действителния размер на вредата се назначава комисия за извършване на инвентаризация, като резултатът от нея се описва в допълнителен протокол, неразделна част към съставения вече констативен протокол. Констативният протокол и допълнителният протокол се подписват от оправомощените представители на двете страни за съответния обект и регион.

 **(4).** Когато вредите бъдат открити от служители на ВЪЗЛОЖИТЕЛЯ, негов оправомощен представител незабавно уведомява по определения в договора ред оправомощен представител на ИЗПЪЛНИТЕЛЯ. Ако до 24 часа след уведомяването не се явят представители на ИЗПЪЛНИТЕЛЯ за съставянето на констативен протокол и/или за участие в инвентаризацията, и/или откажат да подпишат констативен протокол, констатациите в протокола се приемат за действителни и верни и от двете страни и подлежат на изпълнение. В този случай констативният протокол се подписва само от оправомощен представител на ВЪЗЛОЖИТЕЛЯ и от двама свидетели - служители на ВЪЗЛОЖИТЕЛЯ или трети лица.

 **(5).** За остойностяване размера на вредите, оправомощеният представител на ВЪЗЛОЖИТЕЛЯ предава по официален ред в счетоводството на съответното регионално поделение констативните протоколи и събраната допълнителна документация. Остойностяването на вредата се определя по пазарни цени към момента на откриването. В срок от 3 /три/ работни дни се изготвя счетоводна справка, която се изпраща по официален ред на оправомощеното от ВЪЗЛОЖИТЕЛЯ лице за прилагане към обобщения месечен протокол за съответния обект.

 **(6).** До 10-то число на месеца, следващ отчетния, оправомощени от ВЪЗЛОЖИТЕЛЯ и ИЗПЪЛНИТЕЛЯ представители за всеки регион подготвят и подписват обобщен месечен протокол, който включва данните за вредите от всички констативни и допълнителни протоколи за изминалия месец, както и за броя на действително ангажирания охранителен състав през изминалия месец по обекти, вкл. и констатациите по протоколите за допълнителна охрана, изготвени по чл.6, ал.3 от договора.

 **(7).** За съставянето на протоколите по чл.9, ал.3, ал.4 и ал.6 от договора, ВЪЗЛОЖИТЕЛЯТ уведомява ИЗПЪЛНИТЕЛЯ по електронна поща или на предоставените от него мобилни телефони за връзка или по факс. В констативния протокол задължително се вписва начина за уведомяване на ИЗПЪЛНИТЕЛЯ, дата и час.

 **(8).** Ако съставянето на констативни протоколи или извършването на инвентаризация е неотложно, ВЪЗЛОЖИТЕЛЯТ може да поиска оправомощен представител на ИЗПЪЛНИТЕЛЯ да се яви и преди изтичането на 24 часа от установяване на данни за престъпно посегателство или неизпълнение на задълженията, като уведомлението се прави по телефон по реда на чл.9, ал.7 от договора.

 **(9).** До 20-**то** число на месеца, следващ отчетния, ИЗПЪЛНИТЕЛЯТ заплаща на ВЪЗЛОЖИТЕЛЯ пълния размер на вредите, причинени през предходния месец съгласно съставените протоколи по чл.9, ал. 3, ал. 4 и ал. 6.

 **(10).** В случай, че в срока по чл.9, ал.9, ИЗПЪЛНИТЕЛЯТ не възстанови доброволно причинените вреди, ВЪЗЛОЖИТЕЛЯТ има право да ги прихваща с дължимата на ИЗПЪЛНИТЕЛЯ месечна сума.

 **(11).** ИЗПЪЛНИТЕЛЯТ не носи отговорност при вреди, причинени от стихийни бедствия и други форсмажорни обстоятелства /аварии, пожари, природни и други бедствия/.

 **(12).** При неспазване срока за изграждане на техническите средства за сигурност, посочен в чл.8, ал.1, т.21 от договора, ИЗПЪЛНИТЕЛЯТ дължи неустойка в размер на 2000 лв. за всеки обект, за всеки започнат просрочен месец до пълното им изграждане.

 **(13).** При надвишаване на определените лимите съгласно чл.7, ал.1, т.4 от договора, надлимитната стойност се прихваща от дължимата на ИЗПЪЛНИТЕЛЯ месечна сума.

**(14).** При неизпълнение и/или неточно изпълнение на задълженията, поети с настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на месечна сума по чл.4, ал.1, т.2, подт. 2.1. от деня на неизпълнението/неточното изпълнение, но не повече от 10% от общата стойност на настоящия договор или произлезлите от неизпълнението вреди, ако са по-големи. Под неточно изпълнение се има предвид забавено, непълно или лошо изпълнение, като например: закъснение на охранители, неявяване на дежурство, употреба на упойващи вещества и/или алкохол, неадекватни действия при критични ситуации и други.

**(15).** Възложителят има право да удържи стойността на съответната неустойка по предходната алинея от сумата от гаранцията за изпълнение на договора и/или от дължимите плащания в полза на Изпълнителя, като га уведоми за това писмено.

**(16).** При системно неизпълнение или лошо /некачествена/ изпълнение на задълженията по договора или друго неточно, или частично изпълнение на месечните услуги от Изпълнителя, Възложителят има право да задържи гаранцията за изпълнение и да прекрати договора. Системност е налице при констатирани повече от три нарушения по изпълнение на услугите, предмет на настоящия договор в рамките на един календарен месец.

**(17).** При закъснение на плащанията на дължими по настоящия договор суми неизправната страна дължи на изправната обезщетение в размер на законната лихва от деня на забавата съгласно чл. 86 от ЗЗД.

**(18).** Размерът на дължимото обезщетение е равен на балансовата стойност на увреденото и/или липсващо имущество, а когато такава липсва – стойността се определя по документите, въз основа на които стоките са заприходени в съответния склад.

**(19).**  При отказ на Изпълнителя да подпише съответния констативен протокол, вредите се заплащат само въз основа на констатациите и обстоятелствата, отразени от представители на Възложителя в протокола.

**(20).**  Изпълнителят обезщетява нанесените на Възложителя имуществени щети и/или загуби като ги заплаща в срок, определен от него с Техническото предложение за изпълнение на поръчката.

**(21).** При отказ на Изпълнителя да подпише констативния протокол, респективно да заплати щетите и/или загубите Възложителят приспада /прихваща/ тяхната стойност от стойността на месечната цена за охрана или от стойността на гаранцията за изпълнение на договора, като уведомява за това Изпълнителя. В случая, по предходното изречение, когато размерът на дължимото от Изпълнителя обезщетение е по-голямо от стойността на една месечна цена за охрана, Възложителят може да се обезщети като кумулира двата способа или като приспадне обезщетението от няколко месечни цени за охрана.

**VІІІ. ГАРАНЦИЯ ЗА ИЗПЪЛНЕНИЕ**

**Чл.10. (1)** При подписване на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранцията за изпълнение на договора в размер на **........ /....***словом..***......../** лева, което представлява **5%** от общата стойност на договора без ДДС, под формата на ............. –

**„Гаранция за изпълнение”,** която служи за обезпечаване на изпълнението на задълженията на ИЗПЪЛНИТЕЛЯ по договора.

**Чл. 11.** (1) В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 10 (десет) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл.12 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл.13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

**Чл. 12.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, /посочена в уведомителното писмо с приложения одобрен от Управителя доклад за класиране на участниците/.

**Чл. 13.** (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция,

издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор, без да е необходимо посочване на конкретни обстоятелства или представяне на доказателства;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14.**(1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1**.** Да е влязла в сила;

2. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

3. да бъде със срок на валидност за целия срок на действие на Договора плюс 30 (тридесет) дни след изтичането му.

4. Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил задълженията си съгласно условията на договора, сключен с ВЪЗЛОЖИТЕЛЯ.

5. Не се допуска застраховката да съдържа клаузи за отложено или разсрочено плащане на застрахователните суми.

6. По застраховката не трябва да се прилага самоучастие на застрахования.

7. При противоречие между сключената застрахователна полица и Общите условия и/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15.** (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) след прекратяването на договора, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума - чрез превеждане на сумата по банковата сметка на ИЗПЪЛНИТЕЛЯ, посочена в чл.5, ал.3 от договора;

2. когато е във формата на банкова гаранция - чрез връщане на нейния оригинал на

представител на ИЗПЪЛНИТЕЛЯ или упълномощено от него лице;

3. когато е във формата на застраховка - чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 16.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 17.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 10 (десет) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от Гаранцията за изпълнение и

Договорът продължава да е в сила, ИЗПЪЛНИТЕЛЯТ се задължава в срок до 10 (десет) дни

да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от Договора.

**Чл.20.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**IX. СПОРОВЕ**

**Чл.21.(1).** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**(2).** При непостигане на съгласие, спорът се отнася за решаване пред компетентния български съд.

**X. СЪОБЩЕНИЯ**

**Чл.22.(1).** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от оправомощени представители на ВЪЗЛОЖИТЕЛ или ИЗПЪЛНИТЕЛ.

**(2).** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

**(3).** За валидни адреси за приемане на съобщения, свързани с изпълнението на настоящия договор и предаване на документи се смятат:

 **ЗА ВЪЗЛОЖИТЕЛ: ЗА ИЗПЪЛНИТЕЛ:**

 “БДЖ-Товарни превози” ЕООД .....................................

 гр. София - 1080 .....................................

 Отдел „ППАР“

 тел. / факс ................................

 **(4).** При промяна на адреса, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения, изпратени на последния валиден по договора адрес, се считат за надлежно получени.

**XI. ДРУГИ**

**Чл.23.** Под „обект” по смисъла на настоящия договор се разбира всяко едно звено на „БДЖ – Товарни превози” ЕООД, ведно с цялото имущество /движимо и недвижимо/ и подвижния жп състав, който се води в счетоводния му баланс, както и всяко друго имущество, за което ВЪЗЛОЖИТЕЛЯТ носи пряка отговорност, през времето на действие на този договор, за което ИЗПЪЛНИТЕЛЯТ е уведомен. Под „обект” се разбира сборът от всички самостоятелни обекти, посочени в Приложение №1, представляващи обект по смисъла на настоящия договор, както и ангажименти от допълнителна охрана при необходимост.

(2). Страните по този договор се задължават взаимно да защитават интересите си, като пазят в тайна сведенията, отнасящи се до другата страна и станали им известни в процеса на изпълнение на договора.

(3). След подписването на договора ВЪЗЛОЖИТЕЛЯТ и ИЗПЪЛНИТЕЛЯТ имат право да оправомощят свои длъжностни лица за изпълнението на настоящия договор.

(4). Страните се задължават да не предоставят настоящия договор на трети лица, без изрично писмено съгласие на другата страна.

**XII. ОБЩИ РАЗПОРЕДБИ**

**Чл. 24** (1). Договорът се прекратява:

1. с изтичане на уговорения по чл. 3, ал.1 срок или с достигане на максимално допустимата стойност на договора, посочена в чл.4. ал.1, т.4, в зависимост от това кое от двете обстоятелства настъпи първо;

2. при настъпване на пълна обективна невъзможност за изпълнение, за което обстоятелство

засегнатата Страна е длъжна да уведоми другата Страна в срок до 5 (пет) дни от настъпване

на невъзможността и да представи доказателства;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРКТЛТДС;

5. при лишаване на **ИЗПЪЛНИТЕЛЯ**, по каквато и да е причина от правото да упражнява

охранителна дейност на територията на Република България;

(2). Договорът може да бъде прекратен предсрочно:

1. по взаимно съгласие на страните, изразено писмено;

2. когато за ИЗПЪЛНИТЕЛЯ бъде открито производство по несъстоятелност или

ликвидация – по искане на ВЪЗЛОЖИТЕЛЯ;

3. с едномесечно писмено предизвестие, отправено от ВЪЗЛОЖИТЕЛЯ до ИЗПЪЛНИТЕЛЯ;

4. от ВЪЗЛОЖИТЕЛЯ без предизвестие:

4.1. по реда и при условията на чл. 118 от ЗОП;

4.2. при неизпълнение или неточно изпълнение на задълженията на ИЗПЪЛНИТЕЛЯ по този договор;

4.3. когато ИЗПЪЛНИТЕЛЯТ бъде обявен в несъстоятелност или когато срещу него е открито производство по несъстоятелност или ликвидация;

4.4. използва подизпълнител, без да е изпълнил условията на чл.66, ал.11 и ал.12 от ЗОП;

**Чл. 25. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено

задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 10 /десет/ дни, считано от Датата на влизане в сила;

2. ИЗПЪЛНИТЕЛЯТ е прекратил изпълнението на Услугите за повече от 3 (три) дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката /Технически изисквания и Техническо предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 26.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 27.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената

към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички месечни документи, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на

ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на

Договора.

**Чл. 28.** При предсрочно прекратяване на Договора, ВЪЗЛОЖИТЕЛЯТ е длъжен да заплати

на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 29. (1)** Освен ако са дефинирани изрично по друг начин в този Договор, използваните в

него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 30.** При изпълнението на Договора, ИЗПЪЛНИТЕЛЯТ [и неговите подизпълнители] е

длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани със социалното и трудовото право, приложими колективни споразумения и/или разпоредби на международното социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 31. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“).

Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация

може да бъде разкривана само след предварително писмено одобрение от другата Страна,

като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; 3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези

задължения от страна на такива лица.

Задълженията, свързани с неразкриване на Конфиденциалната информация остават в сила и

след прекратяване на Договора на каквото и да е основание.

Публични изявления

**Чл. 32.** ИЗПЪЛНИТЕЛЯТ няма право да дава публични изявления и съобщения, да разкрива

или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 33.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 34.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл.35. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. [Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.]

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част

от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за

изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 36.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

**Уведомления**

**Чл.37. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за конакт:…………………………….

 2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони

и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

**Приложимо право**

**Чл. 38.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 39.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение

или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 40.** Този Договор се състои от [21(двадесет и една)] страници и е изготвен и подписан в 2 (*два*) еднообразни екземпляра – по един за всяка от страните.

**Чл.41.** За неуредени в този договор въпроси ще се прилага действащото законодателство на Република България.

 **Неразделна част от този договор са следните приложения:**

1. Спецификация на обектите - Приложение № 1;
2. Технически изисквания за изпълнение на поръчката - Приложение № 2;
3. Техническо предложение за изпълнение на поръчката на участника, определен за ИЗПЪЛНИТЕЛ, на електронен носител - Приложение № 3 ;
4. Ценово предложение на участника, определен за ИЗПЪЛНИТЕЛ – Приложение № 4;
5. Списъци по чл.7, ал.1, т.11, чл.8, ал.2, т.1 и т.2, раздел V от договора;
	1. Списък на ръководните служители на участника, определен за изпълнител и на оправомощените от него лица, да подписват констативни и допълнителни протоколи за всеки регион, съдържащ трите имена, телефони, адреси за контакти и факс за уведомление от страна на ВЪЗЛОЖИТЕЛЯ - Приложение №5;
	2. Списъци на охранителите на участника, определен за изпълнител за всеки обект с трите имена;
	3. Списък на оправомощените от ВЪЗЛОЖИТЕЛЯ лица, имащи право да упражняват контрол по изпълнението на охранителната дейност, определена с договора, и на длъжностните лица, оправомощени да подписват констативни и допълнителни протоколи;
6. Копие на застраховка „Гражданска отговорност” по чл.94, ал.2 от ЗОБВВПИ за осъществяване на охранителна дейност с ползване на огнестрелно оръжие за нанесени имуществени и неимуществени вреди, заедно с приложен списък на ангажираните с изпълнението на обществената поръчка застраховани охранители, на участника, определен за ИЗПЪЛНИТЕЛ - Приложение № 6;
7. Планове за охрана на обектите, представят съгласно посочения в чл.1, ал.3, раздел I от настоящия договор срок на електронен носител - Приложение № 7;

**ВЪЗЛОЖИТЕЛ: ИЗПЪЛНИТЕЛ:**

**инж. Любомир Илиев**

 *Управител на “БДЖ-Товарни превози”ЕООД*

**Забележка:** В случаите, когато Изпълнителят ще използва ресурси на трето лице да доказване критериите на подбор, третото лице отговаря солидарно с Изпълнителя за изпълнение на задълженията му договора и също така подписва договора в качеството му на лице, осигуряващо съответния ресурс на Изпълнителя.